Дзеці праклалі свае сцяжынкі ў жыцці, сын жыве ў Мінску, дачка асталявалася ў нашым райцэнтры. А бацькі, як і сорак гадоў таму, кожны ранак поруч крочаць у праўленне гаспадаркі, каб вырашаць надзённыя сялянскія справы. А пасля работы гаспадыня займаецца кветкамі, яе муж прызвычаіўся да палявання, рыбалкі — спрадвечнага мужчынскага занятку. І разам любяць падарожнічаць па Беларусі, дзе ёсць многа цудоўных мясцін з багатай гісторыяй.